Passerina paludosa

Passerina paludosa is 'n struik wat tot die Thymelaeaceae familie hoort. Die spesie is endemies aan Suid-Afrika en kom in die Wes-Kaap op die Kaapse Vlakte en die Agulhasvlakte voor. Die plant het 'n voorkomsgebied van 3200 km² en daar is vyf subpopulasies. Dit is deel van die strandveld en fynbos-biome. Die plant het reeds 70% van sy habitat op die Kaapse Vlakte verloor as gevolg van ontwikkeling en die gepaardgaande drooglegging van moerasagtige gebiede. Daar is onlangs twee subpopulasies op die Agulhasvlakte ontdek maar dit word bedreig deur indringerplante en ontwikkeling.

 Bronne 
 REDLIST Sanbi
 Plants of the World Online

Kategorie:Passerina (plant)
Kategorie:Flora van Suid-Afrika
Kategorie:Endemiese plante van Suid-Afrika